Billy Wilder
Bilis Vailderis (angl. Billy Wilder, tikrasis vardas vok. Samuel Wilder, 1906 m. birželio 22 d. Sucha, Austrija-Vengrija – 2002 m. kovo 27 d. Beverli Hilsas, JAV) – austrų ir amerikiečių kino režisierius bei scenaristas, per 50 metų nufilmavęs daugiau kaip 60 filmų. 8 kartus, kaip geriausias režisierius, buvo nominuotas „Oskarui“, 2 kartus šį apdovanojimą laimėjo; kaip scenaristas, „Oskarui“ nominuotas 13 kartų ir 3 kartus šią nominaciją laimėjo. 1988 m. jam skirtas Irvingo G. Talbergo atminimo apdovanojimas.